ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id nl id id pl id id ms id ms id id sv id id id id ms ms ms en ko es es pt es en id ms id en id ms ms id id id id id id id ms ms ms id ms id id ms id id id id id id ms de id id ms ms id id id id id id id id id ms id id id en ms ms en en en en en en en id ms ms id ms en id id jv ms id id it es id id en id ms ms ms ms ms ms
Paku Pakis Boleh Sebabkan Kanser Perut, Betul Ke? Ini Penjelasannya
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Tips Pemakanan Sihat Lain
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Alamak! Benarkah Paku Pakis Boleh Sebabkan Kanser Perut? Ini Jawapannya...
Ditulis oleh Asyikin Md Isa Disemak pada 18/04/2022
Disemak secara perubatan oleh Dr. Ahmad Wazir Aiman
Sedapnya makan lauk pucuk paku masak lemak, kena pulak dengan ikan goreng panas. Eh…orang cakap paku pakis adalah punca kanser? Kejap, apa bezanya dengan pucuk paku?
Untuk mendapatkan lebih banyak info tentang Pemakanan Sihat, sila dapatkannya di sini.
Paku pakis punca kanser?
Sebelum ini pernah tular satu isu mengenai paku pakis yang dikatakan boleh menjadi punca kanser. Tetapi sebenarnya paku pakis yang dikatakan berbahaya itu adalah berbeza walaupun datang dari keluarga tumbuhan besar yang sama.
Nama saintifik pokok paku yang wujud di negara kita adalah dikenali sebagai Diplazium esculentum dan keluarga Athyriaceae.
Manakala pokok yang dikatakan berbahaya itu adalah Bracken Fern atau nama saintifiknya adalah Pteridium Aquilinum dan keluarga Dennstaedtiaceae.
Ironinya Bracken Fern tumbuh dan hidup secara meliar di negara bermusim sederhana, contohnya negara empat musim, sub tropika dan sub artik. Ia tidak tumbuh di kawasan tropika seperti Malaysia.
Tumbuhan ini sememangnya mengandungi Ptaquiloside, iaitu sejenis bahan kimia semula jadi yang disahkan bersifat karsinogen dan sememangnya banyak di dalam tumbuhan ini.
Karsinogen itu pula adalah satu zat yang berbahaya dan boleh menyebabkan kanser.
Secara keseluruhan terdapat enam jenis paku pakis dari keluarga Dennstaedtiaceae iaitu:
Pteridium aquilinum subsp. decompositum
Pteridium aquilinum var. Feei
Pteridium aquilinum var. Lanuginosum
Pteridium aquilinum var. Latiusculum
Pteridium aquilinum subsp. Pinetorum
Pteridium aquilinum var. Pseudocaudatum
Paku pakis vs pucuk paku?
Penulis yakin ramai antara kita keliru apa bezanya antara kedua-dua nama ini, bukan?
Sebenarnya kedua-dua tumbuhan ini adalah daripada keluarga tumbuhan yang sama.
Cuma paku pakis adalah lebih kepada tumbuhan hiasan atau tumbuhan yang tidak dimakan manakala pucuk paku adalah tumbuhan yang dibuat masakan.
Seperti yang dinyatakan awal tadi, pucuk paku Diplazium esculentum, tumbuh di kawasan pantropika seperti di Malaysia, Indonesia, Thailand, Filipina, Kemboja dan Laos.
Di Malaysia pucuk paku merupakan antara lauk masakan yang popular. Ia boleh dimasak bersama sambal belacan, masak lemak, dan sebagainya.
Sebatian semula jadi yang terdapat dalam pucuk paku merupakan kelas sebatian kimia yang jauh berbeza dengan ptaquiloside.
Kebiasaannya pokok dari gen yang sama akan mempunyai kelas sebatian kimia yang sama bergantung dengan tempat tumbuhan itu hidup.
Ptaquiloside, tingkatkan risiko kanser perut
Panik yang tercetus, terutamanya bagi mereka yang gemarkan pucuk paku sebagai ulam sememangnya berasas.
Walaupun terbukti bahawa tumbuhan tersebut tidak sama dengan spesis lain yang mengeluarkan bahan kimia ptaquiloside, ia memberikan gambaran akan kepentingan untuk lebih peka terhadap apa yang kita makan bagi mengelakkan kanser.
Ptaquiloside yang terkandung di dalam spesis pucuk paku pakis seperti yang penulis sebutkan tadi adalah bahan karsinogen.
Pengambilannya sering dikaitkan dengan peningkatan risiko untuk didiagnosis dengan masalah kanser perut.
Kanser perut adalah sejenis barah yang lazim didiagnosis di seluruh dunia.
Setiap tahun, lebih daripada 800,000 individu menghidap masalah kesihatan ini dan ia merupakan kanser kedua yang menyumbang kematian tertinggi di dunia.
Selain daripada pucuk paku yang mengandungi ptaquiloside, haiwan ternakan yang memakan tumbuhan tersebut turut boleh menyalurkan bahan kimia itu ke dalam tubuh manusia.
Dalam erti kata lain, apa yang diambil oleh lembu atau haiwan ternakan lain boleh mempengaruhi tahap kesihatan individu yang memakannya.
Walau bagaimanapun, anda tidak perlu risau kerana hal itu jarang berlaku.
Bahkan pengambilan susu haiwan ternakan seperti lembu boleh menghindarkan diri anda daripada didiagnosis dengan kanser perut.
Rawatan Dan Pencegahan Untuk Kanser Perut, Jangan Terleka Dengan Pemakanan Yang Tak Sihat
Ada 19 Faktor Risiko Yang Boleh Menyebabkan Kanser Perut, Ubah Gaya Pemakanan Anda Sekarang!
Jadi paku pakis yang berbahaya dan boleh menjadi punca kanser tidak terdapat di Malaysia. Malahan tumbuhan ini menawarkan manfaat kesihatan jika diamalkan pengambilannya.
Ini kerana ia mengandungi steroids, triterpenoids, phenols, flavones, flavonoids seperti myrcetin dan alphatocopherol. Bagi fungsi farmakologi pula, terdapat manfaat dari segi fungsi laxative, antiradang, antioksidan, anthelmintic, antimicrobial serta cytotoxic activities.
Pucuk paku yang dimasak lemak atau sambal belacan adalah selamat untuk dimakan tanpa sebarang keraguan.
Walau bagaimanapun, jika terdapat sebarang keraguan, cara yang terbaik adalah dengan mendapatkan kepastian daripada individu yang lebih pakar.
Jangan memandai-mandai sebarkan cerita palsu, okay? Nanti boleh menyebabkan kekeliruan pula. Kalau tidak pasti rujuk pakar dan bukan sekadar bertanyakan kepada Google semata-mata.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
Bracken for Breakfast? http://www.chm.bris.ac.uk/motm/ptq/ptq.htm  / Accessed on Nov 8, 2019
Alonso-Amelot, M. E., & Avendaño, M. (2002). Human carcinogenesis and bracken fern: a review of the evidence. Current medicinal chemistry, 9(6), 675–686. https://doi.org/10.2174/0929867023370743. https://www.ncbi.nlm.nih.gov/pubmed/11945131 / Accessed on Nov 8, 2019
Gomes, J., Magalhães, A., Michel, V., Amado, I. F., Aranha, P., Ovesen, R. G., Hansen, H. C., Gärtner, F., Reis, C. A., & Touati, E. (2012). Pteridium aquilinum and its ptaquiloside toxin induce DNA damage response in gastric epithelial cells, a link with gastric carcinogenesis. Toxicological sciences : an official journal of the Society of Toxicology, 126(1), 60–71. https://doi.org/10.1093/toxsci/kfr329. https://pubmed.ncbi.nlm.nih.gov/22143989 / Accessed on Oct 26, 2020
What Are Ferns? https://www.fs.fed.us/wildflowers/beauty/ferns/what.shtml, Accesses on April 14, 2022
What is a fern? https://www.sciencelearn.org.nz/resources/1103-what-is-a-fern, Accesses on April 14, 2022
Risk in Brief: Bracken Ferns and Carcinogen. https://www.cfs.gov.hk/english/programme/programme_rafs/programme_rafs_fci_02_04.html, Accesses on April 14, 2022
Kerap Alami Sakit Perut Melampau, Mungkin Anda Hidap Kanser Perut!
Alami Sakit Perut Berpanjangan? Ini Salah Satu Daripada 11 Tanda Kanser Perut
Ditulis oleh Asyikin Md Isa Disemak pada 18/04/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.